b"\n_START_ARTICLE_\nAntoni Montserrat i Sol\xc3\xa9\n_START_SECTION_\nTraject\xc3\xb2ria\n_START_PARAGRAPH_\nLlicenciat en ci\xc3\xa8ncies econ\xc3\xb2miques, durant els seus anys d'estudiant i professors fou un dels 462 catalans vigilats pel franquisme, degut a la seva milit\xc3\xa0ncia comunista._NEWLINE_Actualment exerceix de professor a la Universitat Aut\xc3\xb2noma de Barcelona. Ha publicat diversos treballs sobre economia regional. Ha col\xc2\xb7laborat en diverses ocasions amb revistes com Recerques i com Serra d'Or. Ha col\xc2\xb7laborat amb diversos economistes catalans de renom, com Ramon Trias Fargas, Joan Clavera entre d'altres, i ha format part del col\xc2\xb7lectiu Enric Cerd\xc3\xa0, format inicialment per Carme Sans, Emili Gasch i ell mateix. A les eleccions generals espanyoles de 1979 va substituir Juan Ramos Camarero com a diputat per la circumscripci\xc3\xb3 electoral de Barcelona dins les llistes del PSUC en 1980. Fou vocal de les Comissions d'Economia i Comer\xc3\xa7, de Pressupostos i d'Ind\xc3\xbastria i Energia del Congr\xc3\xa9s dels Diputats._NEWLINE_El 1991 particip\xc3\xa0 en el Primer Congr\xc3\xa9s Catal\xc3\xa0 de Geografia organitzat per la Societat Catalana de Geografia de l'Institut d'Estudis Catalans amb la comunicaci\xc3\xb3 Mobilitay dels recursos i xarxes financeres: El cas espanyol en la cru\xc3\xaflla del 93."